P r e d k l a d a c i a    s p r á v a
k Návrhu na zmenu uznesenia vlády SR č. 1221 zo dňa 19.12.2001

	Vláda SR uznesením č. 1221 zo dňa 19.12. 2001  schválila  prevzatie štátnej záruky za úvery poskytnuté Slovenským elektrárňam, a.s., Bratislava Investičnou a rozvojovou bankou a.s.  Bratislava. Prevzatie  uvedenej štátnej záruky bolo súčasťou  privatizačného rozhodnutia vlády SR č. 1068 zo dňa 07.11.2001 v bode 9 „Ďalšie podmienky predaja“ a Zmluvy o kúpe akcií Investičnej a rozvojovej banky a.s. Bratislava uzatvorenej medzi Fondom národného majetku SR, Ministerstvom financií SR a OTP Bank Rt.  Budapest ako kupujúcim  zo dňa 07.12.2001. (Zmluva).V zmysle uvedeného uznesenia vlády SR bola štátna záruka prevzatá podpisom Ručiteľských zmlúv dňa 28.12.2001.
OTP Bank Rt. Budapest  dodatočne (dňa 15.02.2002) požiadala o  vystavenie právneho osvedčenia o platnosti Ručiteľských zmlúv  s tým, že poskytnutie takéhoto  právneho stanoviska patrí medzi povinnosti každej zmluvnej strany   v súlade s odsekom 10.3 Zmluvy „ vyvinúť čo najväčšie primerané úsilie a ... plne spolupracovať pri zabezpečovaní toho, aby podmienky uzatvorenia kúpnej zmluvy boli splnené, akonáhle to bude možné“.
Vydanie takéhoto osvedčenia  na žiadosť kupujúceho považujeme  za naplnenie podmienok Zmluvy a zavŕšenia privatizácie banky v rámci reštrukturalizácie bankové sektora. 
	 Materiál sa predkladá ako iniciatívny a s ohľadom na jeho charakter neprešiel medzirezortným pripomienkovým konaním.